Italiyada mushak fabrikasi portlab ketdi, qurbonlar bor

Italiya janubidagi Bari shahrida joylashgan pirotexnika vositalarini ishlab chiqarish zavodida portlash sodir bo‘ldi, deb xabar beradi “Segodnya.ua”.

Portlash natijasida kamida besh kishi yaralandi, tibbiyot xodimlarining ma’lum qilishicha, ulardan biri og‘ir ahvolda.
Dastlabki ma’lumotlarga qaraganda, pirotexnika vositalarining portlashiga zavod yaqinida turgan avtomobilda yuzaga kelgan yong‘in sabab bo‘lgan. Hodisa joyida qutqaruvchilar va tez yordam xodimlari ishlamoqda.